CELEX: 32013D0046
Language: lv
Date: 2013-01-22 00:00:00
Title: Padomes Īstenošanas lēmums 2013/46/KĀDP ( 2013. gada 22. janvāris ), ar ko īsteno Lēmumu 2010/788/KĀDP par ierobežojošiem pasākumiem pret Kongo Demokrātisko Republiku

23.1.2013   
            
            
               LV
            
            
               Eiropas Savienības Oficiālais Vēstnesis
            
            
               L 20/65
            
         
      PADOMES ĪSTENOŠANAS LĒMUMS 2013/46/KĀDP
   (2013. gada 22. janvāris),
   ar ko īsteno Lēmumu 2010/788/KĀDP par ierobežojošiem pasākumiem pret Kongo Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. panta 2. punktu,
   ņemot vērā Padomes Lēmumu 2010/788/KĀDP (2010. gada 20. decembris) par ierobežojošiem pasākumiem pret Kongo Demokrātisko Republiku (1) un jo īpaši tā 6. pantu,
   tā kā:
   
               (1)
            
            
               Padome 2010. gada 20. decembrī pieņēma Lēmumu 2010/788/KĀDP.
            
         
               (2)
            
            
               2012. gada 31. decembrī Drošības padomes komiteja, kas izveidota atbilstīgi Apvienoto Nāciju Organizācijas Drošības padomes Rezolūcijai 1533 (2004) par Kongo Demokrātisko Republiku, atjaunināja to personu un vienību sarakstu, kurām piemēro ierobežojošus pasākumus saskaņā ar Apvienoto Nāciju Organizācijas Drošības padomes Rezolūcijas 1596 (2005) 13. un 15. punktu.
            
         
               (3)
            
            
               Tāpēc būtu attiecīgi jāatjaunina Lēmuma 2010/788/KĀDP pielikums,
            
         IR PIEŅĒMUSI ŠO LĒMUMU.
   1. pants
   Šā lēmuma pielikumā uzskaitītās personas un vienības pievieno sarakstam, kas iekļauts Lēmuma 2010/788/KĀDP pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2013. gada 22. janvārī
      
         
            Padomes vārdā –
         
         
            priekšsēdētājs
         
         M. NOONAN
         
      
   
   
      (1)  OV L 336, 21.12.2010., 30. lpp.
   
      PIELIKUMS
      
         Lēmuma 1. pantā minēto personu un vienību saraksts
      
      a)   Personas
      
                  Uzvārds, vārds
               
               
                  Pazīstams arī kā
               
               
                  Dzimšanas datums / dzimšanas vieta
               
               
                  Identifikācijas informācija
               
               
                  Pamatojums
               
               
                  Sarakstā iekļaušanas datums
               
            
                  
                     BADEGE, Eric
                  
               
               
                   
               
               
                  1971. gads
               
               
                   
               
               
                  Kā minēts Kongo Demokrātiskās Republikas jautājumu ekspertu grupas 2012. gada 15. novembra galīgajā ziņojumā: “.. pulkvežleitnants Eric Badege bija kļuvis par M23 kontaktpunktu Masisi un komandēja kopīgās operācijas ..” kopā ar citu militāro vadītāju. Turklāt “virkne saskaņotu uzbrukumu, ko pulkvežleitnants Badege veica [2012. gada] augustā, .. ļāva M23 destabilizēt ievērojamu daļu Masisi teritorijas.”“Bijušie kaujinieki stāsta, ka pulkvežleitnants Badege .. uzbrukumu vadīšanā rīkojās saskaņā ar pulkveža Makenga pavēlēm.”
               
               
                  31.12.2012.
               
            
                   
               
               
                   
               
               
                   
               
               
                   
               
               
                  
                     Badege kā M23 militārais komandieris nes atbildību par nopietniem pārkāpumiem, kas saistīti ar vēršanos pret bērniem un sievietēm bruņota konflikta situācijās. Saskaņā ar ekspertu grupas 2012. gada novembra ziņojumu ir notikuši vairāki lieli civiliedzīvotāju, tostarp sieviešu un bērnu, haotiskas nogalināšanas gadījumi. Kopš 2012. gada maija Raia Mutomboki M23 vadībā virknē saskaņotu uzbrukumu ir nogalinājis simtiem civiliedzīvotāju. Augustā Badege veica kopīgus uzbrukumus, kuri ietvēra civiliedzīvotāju haotisku nogalināšanu. Ekspertu grupas novembra ziņojumā konstatēts, ka šos uzbrukumus kopīgi rīkoja Badege un pulkvedis Makoma Semivumbi Jacques. Saskaņā ar ekspertu grupas ziņojumu Masisi vietējie vadītāji liecināja, ka uz vietas šos Raia Mutomboki uzbrukumus vadīja Badege.
               
               
                   
               
            
                   
               
               
                   
               
               
                   
               
               
                   
               
               
                  Kā minēts Radio Okapi2012. gada 28. jūlija rakstā: “Masisi administrators šo sestdien, 28. jūlijā, paziņoja, ka ziemeļu Kivu aptuveni trīsdesmit kilometrus uz ziemeļrietumiem no Goma ir dezertējis FARDC bāzes Nabiondo 410. pulka 2. bataljona komandieris. Viņš minēja, ka pulkvedis Eric Badege un vairāk nekā simts karavīru piektdien devās uz Rubaya – 80 kilometrus uz ziemeļiem no Nabiondo. Šo informāciju ir apstiprinājuši vairāki avoti.”
                  Kā minēts 2012. gada 23. novembraBBC rakstā, M23 tika izveidota, kad bijušie CNDP locekļi, kas bija iekļauti FARDC, sāka protestēt pret sliktajiem apstākļiem un algu un to, ka pilnībā netiek īstenota 2009. gada 23. marta miera vienošanās starp CNDP un KDR, kuras rezultātā CNDP tika iekļauta FARDC.
               
               
                   
               
            
                   
               
               
                   
               
               
                   
               
               
                   
               
               
                  Kā minēts IPIS 2012. gada novembra ziņojumā, M23 ir iesaistījusies aktīvās militārās operācijās, lai pārņemtu kontroli KDR austrumu teritorijā. M23 un FARDC2012. gada 24. un 25. jūlijā cīnījās par kontroli pār vairākām pilsētām un ciematiem KDR austrumos; 2012. gada 26. jūlijā M23 veica uzbrukumus FARDC Rumangabo; 2012. gada 17. novembrī M23 izdzina FARDC no Kibumba; un 2012. gada 20. novembrī M23 pārņēma kontroli pār Goma.
                  Kā minēts 2012. gada novembra ekspertu grupas ziņojumā, vairāki bijušie M23 kaujinieki apgalvo, ka M23 vadītāji uzreiz izpildīja nāvessodu desmitiem bērnu, kas bija mēģinājuši izbēgt pēc tam, kad bija savervēti kā M23 bērni kareivji.
               
               
                   
               
            
                   
               
               
                   
               
               
                   
               
               
                   
               
               
                  Kā minēts Human Rights Watch (HRW) 2012. gada 11. septembra ziņojumā, 18 gadus vecs vīrietis no Ruandas, kas izbēga pēc tam, kad bija piespiedu kārtā savervēts Ruandā, pastāstīja HRW, ka viņš ir bijis liecinieks tam, kā tiek nogalināts 16 gadus vecs zēns no viņa M23 vienības, kurš bija mēģinājis bēgt jūnijā. Noķerto zēnu M23karotāji nosita citu savervēto kareivju acu priekšā. M23 komandieris, kas bija pavēlējis viņu nogalināt, pēc tam esot citiem savervētajiem teicis: “Viņš gribēja mūs pamest,” – tā paskaidrojot to, kāpēc zēns ticis nogalināts. Ziņojumā arī norādīts, ka liecinieki apgalvo, ka uzreiz pēc bēgšanas mēģinājuma tika nogalināti vismaz 33 jaunkareivji un citi M23 karotāji. Daži tika sasieti un nošauti pārējo jaunkareivju priekšā kā piemērs sodam, ko viņi varētu saņemt. Viens jaunkareivis HRW teica: “Kad mēs bijām M23, viņi teica, ka [mums ir izvēle] vai nu palikt pie viņiem, vai mirt. Daudzi mēģināja bēgt. Dažus atrada un tad uzreiz nogalināja.”
               
               
                   
               
            
                  
                     RUNIGA, Jean-Marie Lugerero
                  
               
               
                   
               
               
                  Aptuveni 1960. gads
               
               
                   
               
               
                  2012. gada 9. jūlija dokumentā, ko parakstījis M23 vadītājs Sultani Makenga, minēts, ka Runiga ir iecelts par M23 politiskās grupas koordinatoru. Saskaņā ar minēto dokumentu Runiga bija jāieceļ, lai nodrošinātu pamanāmību tam, par ko cīnās M23.
                  Grupas tīmekļa vietnes publikācijās Runiga tiek saukts par M23 “prezidentu”. Viņa vadītāja lomu apstiprina ekspertu grupas 2012. gada novembra ziņojums, kurā Runiga minēts kā “M23 vadītājs”.
               
               
                  31.12.2012.
               
            
                   
               
               
                   
               
               
                   
               
               
                   
               
               
                  Kā minēts 2012. gada 13. decembraAssociated Press rakstā, Runiga ir parādījis Associated Press prasību sarakstu, ko, kā viņš teica, iesniegs Kongo valdībai. Starp tām bija prasība prezidentam Kabila atkāpties un atlaist nacionālo asambleju. Runiga norādīja, ka, ja M23 būtu iespēja, tā varētu atkal ieņemt Goma.“Un šoreiz mēs neatkāpsimies,”Runiga teica Associated Press. Viņš arī norādīja, ka M23 politiskajai nodaļai kā sarunu priekšnoteikums būtu jāatjauno tās kontrole pār Goma. “Es domāju, ka mūsu locekļi, kas atrodas Kampala, mūs pārstāv. Savā laikā arī es tur būšu. Es gaidu, kad viss būs noorganizēts, un, kad tur būs Kabila, došos arī es,” teica Runiga.
                  
               
               
                   
               
            
                   
               
               
                   
               
               
                   
               
               
                   
               
               
                  Kā minēts Le Figaro2012. gada 26. novembra rakstā, Runiga2012. gada 24. novembrī tikās ar KDR prezidentu Kabila, lai sāktu apspriedes. Kādā citā Le Figaro sniegtā intervijā Runiga paziņoja: “M23 sastāvā galvenokārt ir bijušie FARDC militārie locekļi, kas dezertēja, protestējot pret 2009. gada 23. marta vienošanos neievērošanu.” Viņš piebilda: “M23 kareivji ir armijas dezertieri, kas aizgāja ar ieročiem rokās. Nesen mēs atguvām daudz aprīkojuma no Bunagana militārās bāzes. Pašlaik tas mums katru dienu palīdz atgūt teritoriju un atvairīt visus FARDC uzbrukumus.. Mūsu revolūcija ir Kongo revolūcija, to vada Kongo iedzīvotāji priekš Kongo iedzīvotājiem.”
                  Kā minēts Reuters2012. gada 22. novembra rakstā, Runiga paziņoja, ka M23 spēj palikt Goma pēc tam, kad M23 spēki tika papildināti ar neapmierinātajiem Kongo kareivjiem no FARDC: “Pirmkārt, mums ir disciplinēta armija, un mums ir arī FARDC kareivji, kas mums pievienojās. Viņi ir mūsu brāļi – viņi tiks vēlreiz apmācīti un pārorientēti, un tad mēs ar viņiem strādāsim.”
               
               
                   
               
            
                   
               
               
                   
               
               
                   
               
               
                   
               
               
                  Kā minēts The Guardian2012. gada 27. novembra rakstā, Runiga norādīja, ka M23 atteiksies pakļauties Lielo Ezeru reģiona starptautiskās konferences reģiona vadītāju aicinājumam pamest Goma, lai liktu pamatu miera sarunām. Tā vietā Runiga paziņoja, ka M23 atkāpšanās no Goma notiks sarunu rezultātā, nevis kā sarunu priekšnoteikums.
                  Kā minēts ekspertu grupas 2012. gada 15. novembra galīgajā ziņojumā, Runiga vadīja delegāciju, kas 2012. gada 29. jūlijā devās uz Kampala Ugandā un pirms gaidāmajām Lielo Ezeru reģiona starptautiskās konferences sarunām izstrādāja M23 kustības darba programmu, kurā ir 21 punkts.
                  Kā minēts 2012. gada 23. novembraBBC rakstā, M23 tika izveidota, kad bijušie CNDP locekļi, kas bija iekļauti FARDC, sāka protestēt pret sliktajiem apstākļiem un algu un to, ka pilnībā netiek īstenota 2009. gada 23. marta miera vienošanās starp CNDP un KDR, kuras rezultātā CNDP tika iekļauta FARDC.
               
               
                   
               
            
                   
               
               
                   
               
               
                   
               
               
                   
               
               
                  Kā minēts IPIS 2012. gada novembra ziņojumā, M23 ir iesaistījusies aktīvās militārās operācijās, lai pārņemtu kontroli KDR austrumu teritorijā. M23 un FARDC2012. gada 24. un 25. jūlijā cīnījās par kontroli pār vairākām pilsētām un ciematiem KDR austrumos; 2012. gada 26. jūlijā M23 uzbruka FARDC Rumangabo; 2012. gada 17. novembrī M23 izdzina FARDC no Kibumba; un 2012. gada 20. novembrī M23 pārņēma kontroli pār Goma.
                  Kā minēts 2012. gada novembra ekspertu grupas ziņojumā, vairāki bijušie M23 kaujinieki apgalvo, ka M23 vadītāji uzreiz izpildīja nāvessodu desmitiem bērnu, kas bija mēģinājuši izbēgt pēc tam, kad bija savervēti kā M23 bērni kareivji.
               
               
                   
               
            
                   
               
               
                   
               
               
                   
               
               
                   
               
               
                  Kā minēts Human Rights Watch (HRW) 2012. gada 11. septembra ziņojumā, 18 gadus vecs vīrietis no Ruandas, kas izbēga pēc tam, kad bija piespiedu kārtā savervēts Ruandā, pastāstīja HRW, ka viņš ir bijis liecinieks tam, kā tiek nogalināts 16 gadus vecs zēns no viņa M23 vienības, kurš bija mēģinājis bēgt jūnijā. Noķerto zēnu M23 karotāji nosita citu savervēto kareivju acu priekšā. M23 komandieris, kas bija pavēlējis viņu nogalināt, pēc tam esot citiem savervētajiem teicis: “Viņš gribēja mūs pamest,” – tā paskaidrojot to, kāpēc zēns ticis nogalināts. Ziņojumā arī norādīts, ka liecinieki apgalvo, ka uzreiz pēc bēgšanas mēģinājuma tika nogalināti vismaz 33 jaunkareivji un citi M23 karotāji. Daži tika sasieti un nošauti pārējo jaunkareivju priekšā kā piemērs sodam, ko viņi varētu saņemt. Viens jaunkareivis HRW teica: “Kad mēs bijām M23, viņi teica, ka [mums ir izvēle] vai nu palikt pie viņiem, vai mirt. Daudzi mēģināja bēgt. Dažus atrada un tad uzreiz nogalināja.”
               
               
                   
               
            
         
      b)   Vienības
      
                  Nosaukums
               
               
                  Pazīstams arī kā
               
               
                  Dzimšanas datums / dzimšanas vieta
               
               
                  Identifikācijas informācija
               
               
                  Pamatojums
               
               
                  Sarakstā iekļaušanas datums
               
            
                  Ruandas Atbrīvošanas demokrātiskie spēki (Forces Democratiques De Liberation Du Rwanda – FDLR)
               
               
                  
                     Forces Democratiques De Liberation Du Rwanda
                  
                  
                     FDLR
                  
                  
                     Abacunguzi bruņotie spēki (Force Combattante Abacunguzi)
                  
                     FOCA
                  
                  Ruandas Atbrīvošanas bruņotie spēki (Combatant Force for the Liberation of Rwanda)
               
               
                   
               
               
                  Fdlr@fmx.de
                  fldrrse@yahoo.fr
                  fdlr@gmx.net
                  Atrašanās vieta: Ziemeļkivu un Dienvidkivu, KDR
               
               
                  Ruandas Atbrīvošanas demokrātiskie spēki (Forces Democratiques De Liberation Du Rwanda – FDLR) ir viens no lielākajiem ārvalstu bruņotajiem grupējumiem, kas darbojas Kongo Demokrātiskās Republikas (KDR) teritorijā. Grupējums ir izveidots 2000. gadā un, kā aprakstīts turpmāk, ir izdarījis nopietnus starptautisko tiesību pārkāpumus, kas saistīti ar vēršanos pret sievietēm un bērniem KDR bruņotā konflikta laikā, ieskaitot nogalināšanu un sakropļošanu, seksuālu vardarbību un piespiedu pārvietošanu.
                  Saskaņā ar organizācijas Amnesty International 2010. gada ziņojumu par cilvēktiesībām KDR FDLR nes atbildību par deviņdesmit sešu civiliedzīvotāju nogalināšanu Busurguni, Walikali teritorijā. Daži cietušie tika sadedzināti dzīvi savos mājokļos.
               
               
                  31.12.2012.
               
            
                   
               
               
                   
               
               
                   
               
               
                   
               
               
                  Saskaņā ar organizācijas Amnesty International 2010. gada ziņojumu par cilvēktiesībām KDR kāds NVO medicīnas centrs 2010. gada jūnijā ziņoja, ka katru mēnesi tiek reģistrēti aptuveni sešdesmit gadījumi, kad Lubero teritorijas (Ziemeļkivu province) dienvidu daļā bruņoti grupējumi, tostarp FDLR, izvaro meitenes un sievietes.
                  Saskaņā ar organizācijas Human Rights Watch (HRW) 2010. gada 20. decembra ziņojumu pastāv dokumentēti pierādījumi, ka FDLR aktīvi veic bērnu vervēšanu. HRW Kongo ir apzinājusi vismaz 83 bērnus, kas ir jaunāki par 18 gadiem (daži pat 14 gadus veci), kurus FDLR ir savervējis piespiedu kārtā.
               
               
                   
               
            
                   
               
               
                   
               
               
                   
               
               
                   
               
               
                  
                     HRW 2012. gada janvārī ziņoja, ka FLDR kaujinieki ir uzbrukuši daudziem ciematiem Masisi teritorijā, nogalinot vismaz sešus civiliedzīvotājus, izvarojot divas sievietes un nolaupot vismaz 48 personas, kuru atrašanās vieta joprojām nav zināma. Saskaņā ar HRW 2012. gada jūnija ziņojumu FDLR kaujinieki 2012. gada maijā uzbruka civiliedzīvotājiem Kamananga un Lumenje (Dienvidkivu province), Chambucha (Walikale teritorija) un ciematiem Masisi teritorijas Ufumandu apgabalā (Ziemeļkivu province). Šajos uzbrukumos FDLR kaujinieki ar mačetēm un nažiem nāvējoši sadūra vairākus desmitus civiliedzīvotāju, tostarp daudzus bērnus.
               
               
                   
               
            
                   
               
               
                   
               
               
                   
               
               
                   
               
               
                  Saskaņā ar ekspertu grupas 2012. gada jūnija ziņojumu FDLR laikposmā no 2011. gada 31. decembra līdz 2012. gada 4. janvārim uzbruka vairākiem ciematiem Dienvidkivu provincē. Apvienoto Nāciju Organizācijas veiktajā izmeklēšanā tika apstiprināts, ka uzbrukumos ir nogalināti vismaz 33 cilvēki, tostarp deviņi bērni un sešas sievietes, kuri vai nu tika sadedzināti dzīvi, vai arī tiem nocirta galvu vai tos nošāva. Turklāt tika izvarota viena sieviete un viena meitene. Ekspertu grupas 2012. gada jūnija ziņojumā ir arī minēts, ka Apvienoto Nāciju Organizācijas veiktajā izmeklēšanā tika apstiprināts, ka FDLR 2012. gada maijā Dienvidkivu provincē nogalināja vismaz 14 civiliedzīvotājus, tostarp piecas sievietes un piecus bērnus. Saskaņā ar ekspertu grupas 2012. gada novembra ziņojumu ANO ir dokumentējusi vismaz 106 gadījumus, kad laikposmā no 2011. gada decembra līdz 2012. gada septembrim FDLR kaujinieki ir veikuši seksuālu vardarbību. Ekspertu grupas 2012. gada novembra ziņojumā norādīts, ka – saskaņā ar ANO veikto izmeklēšanu – FDLR kaujinieki 2012. gada 10. marta naktī Kalinganya, kas atrodas Kabare teritorijā, izvaroja septiņas sievietes, tostarp vienu nepilngadīgo. 2012. gada 10. aprīlīFDLR šim ciematam uzbruka vēlreiz, un trīs sievietes tika izvarotas otrreiz. Ekspertu grupas 2012. gada novembra ziņojumā arī minēts, ka 2012. gada 6. aprīlīFDLR nogalināja 11 personas Bushibwambombo (Kalehe), kā arī norādīts, ka FDLR ir iesaistīta vēl 19 citu personu, tostarp piecu nepilngadīgo un sešu sieviešu, slepkavībās, kas maijā tika pastrādātas Masisi teritorijā.
               
               
                   
               
            
                  M23
               
               
                   
               
               
                   
               
               
                   
               
               
                  “23. marta kustība” (Mouvement Du 23 Mars – M23) ir bruņots grupējums, kas darbojas Kongo Demokrātiskajā Republikā (KDR) un kas KDR teritorijā ir saņēmis ieročus un saistītus materiālus, tostarp ar militārām darbībām saistītas konsultācijas, mācības un palīdzību. Vairāku aculiecinieku liecībās teikts, ka papildus materiālajam atbalstam kaujas operāciju veikšanai Ruandas Aizsardzības spēki (RDF) veic vispārējās militāras piegādes (ieroči un munīcija) M23 grupējumam.
               
               
                  31.12.2012.
               
            
                   
               
               
                   
               
               
                   
               
               
                   
               
               
                  M23 ir bijis iesaistīts un atbildīgs nopietnu starptautisko tiesību pārkāpumu izdarīšanā, kas saistīti ar vēršanos pret sievietēm un bērniem KDR bruņotā konflikta laikā, ieskaitot nogalināšanu un sakropļošanu, seksuālu vardarbību un piespiedu pārvietošanu. Saskaņā ar daudziem ziņojumiem, izmeklēšanām un aculiecinieku liecībām M23 nes atbildību par civiliedzīvotāju masu slepkavībām, kā arī par sieviešu un bērnu izvarošanu dažādos KDR reģionos. Vairākos ziņojumos norādīts, ka M23 kaujinieki ir izvarojuši 46 sievietes un meitenes, no kurām jaunākajai bija astoņi gadi. Papildus ziņojumiem par seksuālo vardarbību M23 grupējums ir arī rīkojis plašas kampaņas, lai savās rindās piespiedu kārtā savervētu bērnus. Tiek lēsts, ka kopš 2012. gada jūlija M23 grupējums no KDR austrumu daļā esošās Rutshuru teritorijas vien piespiedu kārtā ir savervējis 146 jauniešus un zēnus. Daži no cietušajiem bija tikai 15 gadus veci.
               
               
                   
               
            
                   
               
               
                   
               
               
                   
               
               
                   
               
               
                  Nežēlīgie noziegumi, kurus M23 ir pastrādājis pret KDR civiliedzīvotājiem, tā īstenotā piespiedu vervēšanas kampaņa, kā arī fakts, ka M23 ir ieroču un militārā atbalsta saņēmējs, ir ārkārtīgi lielā mērā veicinājis nestabilitāti un konfliktu reģionā, un dažos gadījumos ar to ir pārkāptas starptautiskās tiesības.